b'\n_START_ARTICLE_\nMaraaya\n_START_SECTION_\n2014: Prvi singel\n_START_PARAGRAPH_\nPreden sta avtor glasbe in producent Raay (pravo ime: Ale\xc5\xa1 Vovk) in pevka Marjetka Vovk (rojena Jurkovnik) za\xc4\x8dela delovati kot Maraaya, sta bila \xc4\x8dlana zasedb Turbo Angels in Tangels. Leta 2014 sta pod imenom Maraaya izdala svoj prvi singel "Lovin\' Me". Pesem je do\xc5\xbeivela velik uspeh na iTunes lestvicah v Belgiji, Nem\xc4\x8diji, Italiji and Sloveniji. Bila je med dvajsetimi najbolj prodajanimi singli v Italiji._NEWLINE_Bila je med desetimi najbolj prodajanimi singli v Italiji, uvr\xc5\xa1\xc4\x8dena pa je bila tudi na poljski kompilaciji "Bravo Hits Zima 2015". Na nem\xc5\xa1ki lestvici singlov DJ\'s Dance Top 100 je zasedla 34 mesto. _NEWLINE_Najvi\xc5\xa1je uvrstitve pesmi "Lovin\' Me" na najpomembnej\xc5\xa1ih uradnih dr\xc5\xbeavnih singel lestvicah: na slovenski SloTop50 je zasedla 13., na italijanski FIMI je zasedla 52. in na belgijski (Flandrija) Ultratip 100 je zasedla 83. mesto.\n_START_SECTION_\n2015: Evrovizija\n_START_PARAGRAPH_\nNa Emi 2015 sta zmagala s svojim drugim singlom "Here for You" in se uvrstila na Evrovizijo. V drugem polfinalnem ve\xc4\x8deru na tekmovanju za pesem Evrovizije 2015 na Dunaju sta z 92 to\xc4\x8dkami zasedla peto mesto in se uvrstila v veliki finale, kjer sta z 39 to\xc4\x8dkami zasedla kon\xc4\x8dno 14. mesto._NEWLINE_Najvi\xc5\xa1je uvrstitve pesmi "Here for You" na najpomembnej\xc5\xa1ih uradnih dr\xc5\xbeavnih singel lestvicah: na slovenski SloTop50 je zasedla 1., na avstrijski \xc3\x963 Austria Top 40 je zasedla 23., na slova\xc5\xa1ki R\xc3\xa1dio Top 100 je zasedla 24., na belgijski (Flandrija) Ultratip 100 je zasedla 48., na \xc5\xa1vedski Sverigetopplistan Heatseekers 10. in na finski digitalni lestvici je zasedla 18. mesto. Ne nem\xc5\xa1ki lestvici Hitfire je zasedla pvo mesto._NEWLINE_Septembra 2015 sta na dobrodelnem koncertu Rde\xc4\x8dega kri\xc5\xbea v Cankarjevem domu, premierno predstavila svoj tretji singel "Living Again". Pesem je na uradni slovenski SloTop50 singel lestvici zasedla 12. mesto.\n_START_SECTION_\n2016: \xc4\x8cetrti singel\n_START_PARAGRAPH_\nNa Emi 2016 sta kot posebna gosta predstavila svoj \xc4\x8detrti singel "Nothing Left for Me". Pesem je na uradni slovenski SloTop50 singel lestvici zasedla 18. mesto, a brez uspeha v tujini.\n_START_SECTION_\n2017: Peti singel z BQL in pogodba z zalo\xc5\xbebo Warner Music\n_START_PARAGRAPH_\n26. maja 2017 je Maraaya v sodelovanju z BQL, v \xc5\xbeivo nastopila na Cankarjevi cesti v Ljubljani, kjer je premierno predstavila svoj peti singel "It\'s Complicated" in isto\xc4\x8dasno \xc5\xa1e videospot. Uradno je singel iz\xc5\xa1el 7. junija 2017._NEWLINE_10. junija 2017 je Maraaya nastopila na hrva\xc5\xa1kem festivalu CMC Vodice 2017, kjer je predstavila svojo hrva\xc5\xa1ko verzija singla "Sjaj", ki je uradno iz\xc5\xa1el en dan prej._NEWLINE_Jeseni sta Maraaya podpisala pogodbo z zalo\xc5\xbebo Warner Music, ki je ena najve\xc4\x8djih zalo\xc5\xbeb na svetu. 22. septembra je iz\xc5\xa1el njun \xc5\xa1esti singel "Diamond Duck". Na uradni lestvici SloTop50 sta zasedla 1. mestu \xc5\xbee v prvem tednu predvajanja. Do zdaj je to uspelo le BQL.\n_START_SECTION_\n2018: Maraaya & Jazzilaz\n_START_PARAGRAPH_\nLeta 2018 sta ponovno nastopila na festivalu CMC Vodice, in sicer v duetu z Domestikusom s pesmijo "No\xc4\x87 (Mi coraz\xc3\xb3n es tuyo)", ki je v bistvu predelava Alyine "Srce za srce". Posnela sta jo v hrva\xc5\xa1ki \xe2\x80\x93 No\xc4\x87 (Mi coraz\xc3\xb3n es tuyo) \xe2\x80\x93 in angle\xc5\xa1ki \xe2\x80\x93 Mi coraz\xc3\xb3n es tuyo \xe2\x80\x93 razli\xc4\x8dici (obe imata tudi \xc5\xa1pansko besedilo). Videospot za hrva\xc5\xa1ko razli\xc4\x8dico je bil na Youtube nalo\xc5\xbeen 8. junija 2018._NEWLINE_Jeseni sta za\xc4\x8dela s projektom Maraaya & Jazzilaz, v okviru katerega izvajata svetovne uspe\xc5\xa1nice v swingovsko-d\xc5\xbeezovski preobleki.'